
[bookmark: _GoBack]ᐋᒡᒌᓯ 2024-ᒥ, WSP ᑳᓇᑕ ᐃᓐᑯᐊᐳᕇᑎᑦᑯᑦ (WSP), ᐱᓕᕆᔾᔪᔾᔨᓪᓗᑎᒃ ᐹᕙᓐᓛᓐ ᓴᕕᒃᓴᓂᒃ ᐅᔭᕋᖕᓂᐊᖅᑏᑦ ᑯᐊᐳᕇᓴᓐᖓ (ᐹᕙᓐᓛᓐ), ᐱᓕᕆᐊᖃᓚᐅᖅᑐᑦ ᐃᓗᕕᓕᖕᒥ ᓯᒡᔭᒦᖢᑎᒃ ᖃᐅᔨᓴᖅᐸᓪᓕᐊᖏᓐᓇᕐᓂᕐᒥᒃ ᐱᓕᕆᐊᒥᒃ (ᑖᓐᓇ ᐱᓕᕆᐊᖅ), ᓄᓇᒦᖢᑎᒃ ᖃᐅᔨᓴᕐᓂᖅ ᐱᓕᕆᐊᖑᓲᖅ ᐊᕐᕌᒍᑕᒫᑦ ᑕᐃᒪᙵᓂᑦ 2014-ᒥ (ᑭᑭᑕᐅᓯᒪᓪᓗᓂ 2018) ᐱᔾᔪᑎᖃᖅᖢᑎᒃ ᖃᐅᔨᓴᖅᑕᐅᖁᓪᓗᒋᑦ ᑑᒑᓖᑦ ᐃᓕᖅᑯᓯᕆᓕᖅᑕᖏᑦ ᐹᕙᓐᓛᓐᑯᑦ ᐅᒥᐊᕐᔪᐊᖃᖃᑦᑕᕐᓂᖏᓐᓄᑦ ᑕᐅᕘᓇ ᐅᒥᐊᕐᔪᐊᑦ ᐊᖅᑯᑎᒋᓪᓗᐊᑕᖅᑕᖓᒍᑦ ᕿᑭᖅᑖᓘᑉ ᐅᐊᖕᓇᖓᓂ, ᓄᓇᕗᒻᒥ. ᐃᓚᒋᔭᐅᓪᓗᓂ ᐱᓕᕆᐊᒥ, ᐋᖅᑭᒃᓱᖅᓯᒪᔪᑦ ᖃᐅᔨᓴᕈᑏᑦ ᑑᒑᓕᖕᓄᑦ ᐊᒃᑐᐊᓂᓖᑦ ᐊᒥᓲᓂᖏᓐᓄᑦ ᐊᒻᒪ ᓇᓃᓐᓂᖏᓐᓄᑦ (RAD), ᑲᑎᙵᐅᖅᑐᑦ ᖃᓄᐃᓕᖓᓂᖏᑦ ᐊᒻᒪ ᐃᓕᖅᑯᓯᖏᑦ ᑲᑎᑕᐅᓚᐅᖅᑐᑦ ᐃᓐᓈᕈᕐᒦᖢᑎᒃ ᓇᐅᑦᑎᖅᓱᕐᕕᖕᒥ ᐅᔭᐅᒪᓪᓗᓂ ᐅᐊᖕᓇᖓᒍᑦ ᐅᒥᐊᕐᔪᐊᑦ ᐊᖅᑯᑖᓂ ᐱᓕᕆᐊᒥ ᐅᒥᐊᕐᔪᐊᑦ ᐃᖏᕐᕋᕝᕕᒋᕙᒃᑕᖏᓐᓂ ᐊᑐᖅᑕᐅᕙᒃᑐᒥ ᑑᒑᓖᑦ ᐊᐅᔭᒃᑯᑦ ᓇᔪᖅᐸᒃᑕᖏᓐᓂ ᕿᙳᐊᓂ. ᐅᒥᐊᕐᔪᐊᑦ ᓅᖃᑦᑕᕐᓂᖏᑦ ᖃᐅᔨᓴᕐᕕᖏᓐᓂ ᑎᑎᕋᖅᑕᐅᓚᐅᖅᑐᑦ ᐊᑐᖅᖢᑎᒃ ᑲᑎᖅᓴᐃᓂᖅ ᓯᒡᔭᒥ- ᐊᒻᒪᓗ ᖃᖓᑦᑕᖅᑎᑕᐅᓯᒪᔪᑎᒍᑦ ᐃᕐᖐᓐᓇᖅ ᑐᓴᐅᒪᔾᔪᑎᓂᒃ ᓴᖅᑭᑦᑎᔾᔪᓂᒃ (AIS) ᐅᒥᐊᕐᔪᐊᓂᒃ ᓇᓃᓐᓂᖏᓐᓂᒃ ᖃᐅᔨᒪᔾᔪᑕᐅᔪᓂᒃ ᐊᑐᐃᓐᓇᕈᐃᓇᓱᒃᖢᑎᒃ ᐱᐅᓪᓚᕆᒃᑐᑦ ᐋᖅᑭᒃᓯᒪᔪᓂᒃ ᑎᑎᖅᑲᖁᑎᓂᒃ ᐃᓘᓐᓇᑎᒃ ᐊᑯᓐᓂᖅᓱᖅᑐᑦ- (50–100 ᒦᑕᓂᒃ ᑕᑭᓂᓖᑦ) ᐊᒻᒪ ᐊᖏᔪᑦ (>100 ᒦᑕᓂᒃ ᑕᑭᓂᓖᑦ) ᐅᒥᐊᕐᔪᐊᑦ ᐃᖏᕐᕋᕙᒃᑐᑦ ᑕᐅᕘᓇ ᕿᙳᐊᒍᑦ. ᖃᐅᔨᓴᕈᑎᒃᑲᓐᓃᑦ ᑲᑎᑕᐅᓚᐅᖅᑐᑦ ᐊᕙᑎᒥ ᖃᓄᐃᓕᖓᓂᕐᓄᑦ ᐊᒻᒪ ᐃᓄᖕᓂᑦ ᐱᓕᕆᐊᓂᑦ (ᓲᕐᓗ ᖁᕕᐊᓱᓗᖕᓂᕐᒧᑦ ᐃᖏᕐᕋᖃᑦᑕᕐᓃᑦ ᐊᒻᒪ ᐊᖑᓇᓱᖕᓃᑦ) ᐊᔾᔨᒌᒍᓐᓃᖅᑎᑕᐅᖁᓪᓗᒋᑦ ᐊᒃᑐᐃᓂᐅᑐᐃᓐᓇᕆᐊᓖᑦ ᐱᓕᕆᐊᒧᑦ-ᐊᒃᑐᐊᔪᑦ ᐅᒥᐊᕐᔪᐊᖃᖃᑦᑕᕐᓂᕐᒧᑦ ᐊᒻᒪ ᖁᒃᓴᓪᓚᖕᓇᖅᑐᓂᑦ ᐱᔾᔪᑕᐅᔪᑦ ᐊᒃᑐᐃᔾᔪᑕᐅᑐᐃᓐᓇᕆᐊᓖᑦ ᑑᒑᓖᑦ ᐃᓕᖅᑯᓯᖏᓐᓄᑦ. ᐱᓕᕆᐊᖅ ᑲᒪᒋᔭᖃᓪᓚᑦᑖᖅᑐᑦ ᐅᔭᕋᖕᓂᐊᕈᓐᓇᐅᑎᒥ (PC) ᒪᓕᒃᑕᐅᔭᕆᐊᓖᑦ 99ᑎ, 101ᓂ, 109, 110, 111, ᐊᒻᒪᓗ 112 ᐊᒃᑐᐊᓂᓖᑦ ᕿᒥᕐᕈᓂᕐᒥᒃ ᐸᒡᕕᓴᖕᓂᐅᑐᐃᓐᓇᕆᐊᓕᖕᓂᒃ ᑕᕆᐅᒥ ᐳᐃᔨᓂᒃ ᐅᒥᐊᕐᔪᐊᖃᖃᑦᑕᕐᓂᕐᒥ ᓴᖅᑭᑐᐃᓐᓇᕆᐊᓖᑦ ᐊᓯᔾᔨᐅᑏᑦ ᓂᕐᔪᑏᑦ ᐊᒥᓲᓂᖏᓐᓄᑦ, ᓇᓃᓐᓂᖏᓐᓄᑦ ᐃᓕᖅᑯᓯᖏᓐᓄᓪᓗ ᐃᓗᐊᓂ ᐱᓕᕆᐊᒥ ᓄᓇᓂ ᐊᕕᒃᑐᖅᓯᒪᔪᒥ ᖃᐅᔨᓴᕐᕕᐅᔪᒥ. 2024-ᒥ ᐃᓗᕕᓕᖕᒥ ᓯᒡᔭᒦᖢᑎᒃ ᖃᐅᔨᓴᕐᓃᑦ ᓴᖅᑭᔮᖅᑎᑦᑎᔪᑦ ᖁᓕᓂᑦ ᐊᕐᕌᒍᒋᓕᖅᑕᖓᓂ ᐱᓕᕆᐊᒥ ᐊᒃᑐᐃᓂᕐᓂᒃ ᖃᐅᔨᓴᕐᓂᕐᒥᒃ (EEM) ᐱᓕᕆᐊᖑᔪᑦ ᐃᓗᕕᓕᖕᒥ ᐃᑲᔪᖅᑕᐅᓪᓗᓂ ᓄᓘᔮᖕᓂ ᐱᓕᕆᐊᖅ. 

 
	Page 2 
image1.png
MARY RIVER PROJECT




image2.png
¥Baffinland




